cyanic-selkie/wikianc huggingface dataset:
Sonic the Hedgehog Pocket Adventure
Moninpeli
Yksinpeli-moodin lisäksi pelistä löytyy myös moninpelimuoto. Kahden pelaajan pelissä vaaditaan kuitenkin, että jokaisella pelaajalla on vähintään yksi kopio pelistä per järjestelmä ja myös vähintään yksi linkkikaapeli. Pelaaja 1 on aina Sonic ja Pelaaja 2 on Tails.
Vilhelm Bergsøe
Vilhelm Bergsøe (1835 −1911 ) oli tanskalainen kirjailija, alkuaan luonnontieteilijä, joka 1864 valmistui tohtoriksi väitöskirjalla eräästä miekkakalan loiseläimestä (Philichthys xiphiae, 1864 ). Sairastuttuaan silmätautiin, joka sokeutti hänet joksikin aikaa, hän ryhtyi kirjoittamaan ja julkaisi 1866 Fra Piazza del Popolo, jonka kirjavat, romanttiset kuvaukset sekä Italiasta että senaikaisesta Kööpenhaminasta olivat suosittuja. Muista hänen kertomuksistaan ovat merkittäviä Fra den gamle fabrik sekä runokokoelma I ny og næ.
Bergsøen kertoman kansansadun pohjalta on julkaistu Liisa Ryömän suomentama kertomus Tim ja Tam (Weilin + Göös 1973 ISBN 951-35-0983-4), jonka on kuvittanut tanskalainen kuvittaja ja lastenkirjailija Ib Spang Olsen.
Neuhausen am Rheinfall
Neuhausen am Rheinfall on kaupunki Pohjois-Sveitsissä Schaffhausenin kantonissa. Siellä on vajaat 11 000 asukasta.
Sijainti
Kaupunki sijaitsee Reinissä olevien isojen putousten, Reinin putousten pohjoispuolella. Neuhausen am Rheinfallin ja Laufen-Uhwiesenin kuntien raja kulkee joen keskellä. Neuhausen muodostaa yhtenäisen kaupunkialueen koillisen naapurinsa Schaffhausenin kanssa.
Liikenne
Moottoritie A4 kulkee kaupungin itäpuolitse Saksan rajalta Schaffhausenin alitse kohti Winterthuria ja Zürichiä.
SBB:n rautatiet Schaffhausenista Bülachiin ja Winterthuriin kulkevat Neuhausen am Rheinfallin kautta. Myös Deutsche Bahnin rautatie Schaffhausenista Waldshut-Tiengeniin kulkee kaupungin kautta. Neuhausen kuuluu Zürichin seudun lähiliikennealueeseen (S-Bahn Zürich): SBB:n S9-, S12- ja S24-junat kulkevat kaupungin kautta.
Automaatti (ravintola)
Automaatti on nimitys pikaruokaravintoloille, joissa tarjottiin yksinkertaisia ruoka-annoksia ja juomia myyntiautomaateista. Maailman ensimmäinen automaattiravintola oli nimeltään Quisisana. Se avattiin Berliinissä vuonna 1895.
Tortturalli
Tortturalli on MTV3-kanavan Putous-viihdeohjelmasta tunnetuksi tulleen Aku Hirviniemen esittämän sketsihahmon Marja Tyrnin toukokuussa 2010 julkaistu musiikkialbumi. Tortturalli nousi julkaisunsa jälkeen Suomen virallisen albumilistan kolmanneksi. Se pysyi kolmen myydyimmän albumin joukossa seitsemän viikkoa, käyden parhaimmillaan toiseksi myydyimpänä. Albumi myi alle kuukaudessa kultaa. Yhteensä sitä on myyty yli 12 000 kappaletta.
Automaatti (ravintola)
Suomeen automaattiravintolat tulivat Saksasta ja ne tulivat suosituiksi 1910-luvulla. Suomen ensimmäinen automaattiravintola perustettiin Helsinkiin Aleksanterinkatu 13:n vuonna 1901 ja toinen vuonna 1911 Kaivokadulle, sekä kolmas Erottajankatu 11:n. Myös Turussa oli automaattiravintola Yliopistonkadulla.
Tortturalli
Albumin kappale ”Suut makiaks!” julkaistiin singlenä 3. toukokuuta 2010. Kappaleesta on julkaistu myös musiikkivideo, jonka on ohjannut Kusti Manninen.
Automaatti (ravintola)
Automaatit olivat eräänlaisia nykypäivän pikaruokaloiden edeltäjiä, koska niissä oli itsepalvelu. Asiakkaat ostivat automaateista kolikoilla esimerkiksi keittoa, voileipiä, piirakoita tai olutta.
Automaattien alku
Saksasta peräisin olevaa sanaa automat käytetään kaikenlaisista kolikoilla toimivista annostelulaitteista. Maailman ensimmäinen automaattinen virvokkeiden annostelija ilmestyi Berliinin eläintarhan alueelle kesäkuussa 1895. Ensimmäisenä toimintapäivänä siinä myytiin 5 400 voileipää, 9 000 lasillista viiniä ja mehua, sekä 22 000 kuppia kahvia. Ensimmäinen lämpimiä aterioita sekä voileipiä ja juomia tarjoileva automaatti esiteltiin yleisölle Berliinin teollisuusnäyttelyssä vuonna 1896.
Automaattiravintoloiden maine levisi nopeasti vuonna 1897, kun sellainen asennettiin Brysselin maailmannäyttelyyn, jossa se voitti kultamitalin. Samana vuonna ilmoitettiin, että samanlainen ravintola avataan pian Philadelphiassa ja St. Louisissa. Vuonna 1900 Pariisissa oli bulevardien varsilla buffet-automaatteja. Lontooseen automaatit ilmestyivät vähän myöhemmin. Noihin aikoihin matkailija löysi Pietarista automaattisen ravintolan nimellä Quisisana.
Automaatissa Berliinissä...
Gunilla Lindahl kirjoitti vuonna 1908 ilmestyneessä Kätilö-lehdessä automaateista seuraavasti:
Vielä sananen automaateista. Meillä Suomessa ovat sellaiset automaattiravintolat vielä aivan uutta, tuskin lienee niitä muita kuin yksiainoa Helsingissä. Mutta Berliinissä niitä sen sijaan on, paha vaan etten numerolleen saanut niistä selvää. Melkein aina joka kolmas ovi kadulla vie automaattiin eli muuhun kahvilaan; että ne ovat tuottavia liikkeitä huomaa siitä, että ne aina ovat täynnä, menipä niihin sitte aamusta, illasta, yöstä eli puolesta päivästä. Luulin jo etteivät Berliiniläiset kotonaan ruokaa valmistakaan vaan että kaikki käyvät ravintoloissa syömässä. - - Automaateissa saa tavallisesti itse palvella itseään, vaikka suuremmissa on tarjoilijoitakin tavallisesti aina miespassareita, naisia en nähnyt muuta kuin kassassa. Seinässä on merkittynä ruu´an ja juoman nimi, hinta ja aukko, minne maksu pudotetaan ennenkuin annoksen saa. Kun sitte hanasta vaan kiertää tulee joko kahvia, teetä lihalientä, viiniä, olutta y. m. y. m. Saksalaisten kansallisjuomaa, olutta tuskin voi matkailijakaan siellä välttää - - Kalliiksi ei ruoka automaateissa tule, mutta se on niin yksitoikkoista ja rasvalla pilattua ettei sitä ajanpitkään voi syödä. Yhtämittainen surina vaan kuuluu ympäri salin, missä joka paikka on syöjiä täynnä, ja yhtä paljon on syöjiä eli juojia siellä seisovillaankin. Koko huone muistuttaa muurahaiskeolta.
... ja Helsingissä
Helsingin ensimmäinen automaattiravintola perustettiin vuonna 1901 Lundqvistin kauppapalatsiin Aleksanterinkatu 13:n. Päivälehden mainoksessa mainitaan että ”automaattisesti” tarjotaan useita eri olutmerkkejä, ”Sokolaadia ja Buljongia” ja buffetista ”Lämpösiä annoksia”. Mainoksessa mainittiin: ”Yleisöä pyydetään olemaan antamatta juomarahoja palvelijoille”.
Itsepalvelu oli uusi asia ravintoloissa. Kyläkirjaston Kuvalehdessä todettiin vuonna 1907, että automaattiravintolat ovat alkaneet käydä varsin yleisiksi suurkaupungeissa. ”Helsingissäkin on yksi sellainen; Tukholmassa niitä on hyvin monta, ja kauempana ulkomailla, varsinkin Saksassa, myöskin.” Lehti raportoi automaattiravintolasta seuraavasti:
"Automaattiravintoloissa ei ole ensinkään tarjoilijoita, jotka ottavat vastaan tilauksia ja tilaajille tuovat pyydettyjä ruokia ja juomia. Tarjoilijain sijassa ovat itsetoimivat koneet, joita yleisö käyttää. Ravintolasalin peräseinässä on joukko hanoja ja niiden alla pöydällä kuppeja, lautasia j. n. e. Kirjoitus kunkin hanan kohdalla osoittaa mitä ainetta siinä kohden on saatavissa. Tahdomme esim. juoda kupin kahvia ja syödä pari voileipää. Otamme pöydältä pienen kahvitarjottimen, johon on valmiiksi järjestetty kuppi, muutamia sokeripalasia ja pienoinen annos kermaa. Menemme sitten sen hanan kohdalle, jonka päällä on kirjoitus ”Kahvia” ja asetamme kupin torven alle. Torven vieressä on aukko, jonka päällä seisoo: ”25 penniä”; haemme 25 pennisen ja pudotamme sen rakoon, jonne se soluu ja vaikuttaa painollaan automaatin koneistoon. Kohta virtaa torvesta kahvia parahiksi sen verran, että kuppimme tulee täyteen. Toisessa paikassa näemme suuren lasikuupan alla ympyränmuotoisen laatan, jonka reunaan on ladottu voileipiä, mikä vasikanlihalla, mikä lohiviipaleella, mikä milläkin päällystettynä. Valitsemme niistä mieluisan, käännämme levyä siksi, kunnes valitsemamme pala tulee määrätylle kohdalle ja panemme taas lanttimme rakoon, niin voileipä laskeutuu alla olevalle lautaselle, josta sen voimme ottaa pois. Sitten menemme eväinemme lähimmän vapaana olevan pikkupöydän ääreen ja nautimme ne siinä. Kaikki on jo valmiiksi maksettu eikä kukaan ole meiltä passauksesta juomarahoja kärkkymässä. Paraiten varustetuissa automaateissa on tarjona monenlaisia halpoja ruoka-annoksiakin, sekä liemi- että liharuokia, niin että niistä saa kokoon niin täydellisen ja monipuolisen aterian kuin vain haluaa ja kukkaro kannattaa. - - Tuon tuosta käy yleisön salissa myös palvelija korjaamassa pois käytetyt astiat. Vielä on salissa rahanvaihtaja, jolta saa sopivia lantteja. Koneisto on näet niin järjestetty että ainoastaan määrätty lantti, jolla on täsmälleen oikea kokonsa ja painonsa, tekee siihen tarkoitetun vaikutuksen. Jos koetat narrata automaattia esim. tinanapilla, niin ei tavaraa tulekaan, vaan nappisi putoaa eteesi takaisin."
Naisten Ääni -lehdessä vuodelta 1915 kerrotaan Helsingissä olleesta automaattiravintolasta, jonka perustaminen syntyi Tyttöjen Ammattikoulun päättäjäisissä, jonka kolme opettajaa Mathilda Blomqvist, Elin Mobedrg ja Hilja Rikala perustivat osakeyhtiön. Yhtiö Helsingfors Automat-ab Oy oli perustettu vuonna 1912. Kaivokadun automaattiravintolan sisustuksen suunnitteli arkkitehti Wivi Lönn. Yhtiön toinen automaattiruokala oli avattu myös vuonna 1912 Erottaja 11:ssa.
Helsingin kaupunginvaltuustolle ilmoitettiin vuonna 1921 seuraavat automaattiravintolat ja kahvilat:
Folke Rogard
pienoiskuva|Folke Rogard Bror Axel Folke Per Rogard, e. Rosengren (6. heinäkuuta 1899 Tukholma – 11. kesäkuuta 1973 Tukholma) oli ruotsalainen juristi, šakinpelaaja ja šakkijärjestöissä pitkän uran luonut organisaattori. Hän toimi kansainvälisen šakkiliitto Maailman shakkiliiton (FIDE) presidenttinä 1949–1970.
Elämänvaiheet
Rogardin vanhemmat olivat hovioikeuden notaari Cornelius Rosengren ja Lilly Gustafson. Rogard valmistui lakitieteen kandidaatiksi 1922. Hän suoritti elämäntyönsä juristina eri työnantajien palveluksessa. Pääasiallisesti Rogard muistetaan pitkästä ja ansiokkaasta urastaan erilaisissa šakin järjestötehtävissä. Hänet valittiin Ruotsin šakkiliiton puheenjohtajaksi 1947. Hän toimi puheenjohtajana myös Tukholman šakkiliitossa vuosina 1939–1952. Hänet valittiin 1949 FIDE:n presidentiksi. Hän jatkoi tässä tehtävässä vuoteen 1970, jolloin hänen seuraajakseen nimitettiin Max Euwe.
Järjestöurallaan Rogard toimi tuomarina šakkikisoissa. Ansioista hänelle myönnettiin 1951 kansainvälisen tuomarin arvonimi. Pelaajana Rogard oli III luokan pelaaja eli suhteellisen heikko amatööripelaaja. Hän osallistui vuodenvaihteessa 1919–1920 pelattuun kisaan Tukholmassa, ja hänen sijoituksensa ryhmässä oli 4. Kilpailu pelattiin ruotsalaisen Ludvig Collijnin kehittämän niin sanotun Collijn-systeemin mukaisilla tasoitussäännöillä yhdessä ryhmässä. Rogard voitti kisassa 5. palkinnon. Nuorena, kuten Tukholman turnauksessa, Rogard vielä käytti nimeä Folke Rosengren. Kilpailusta on säilynyt suurmestari Akiba Rubinsteinin ja Rogardin välinen peli :
Akiba Rubinstein - Folke Rogard
1. e4 c6 2. d4 d5 3. exd5 cxd5 4. Ld3 Rf6 5. c3 Lg4 6. Db3 Dc7 7. f3 Lh5 8. Re2 Lg6 9. Lf4 Dd7 10. Lxg6 hxg6 11. Rd2 Rc6 12. O-O e6 13. Tfe1 Ra5 14. Dc2 Ld6 15. Rf1 Lxf4 16. Rxf4 Th6 17. Rd3 Rc6 18. a4 Dc7 19. Te2 Ke7 20. Tae1 Tah8 21. g3 Tc8 22. Db3 Kf8 23. Rc5 b6 24. Rd3 Kg8 25. Re3 Td8 26. Rf2 De7 27. Db5 Dd7 28. Rfg4 Rxg4 29. Rxg4 Th5 30. f4 Rb8 31. h4 Dd6 32. Re5 a6 33. Dd3 Th6 34. Kg2 a5 35. g4 Txh4 36. Kg3 Th6 37. g5 Th5 38. Rxf7 Kxf7 39. Txe6 Txg5+ 40. Kf3 Th8 41. Txd6 Th3+ 42. Kf2 ja musta luovutti (1-0).
Yksityiselämä
Rogard avioitui useita kertoja. Hänen ensimmäinen puolisonsa oli 1921–1934 Greta Santesson. Liitosta syntyi tytär 1923. Vuosina 1943-1949 hänen puolisonsa oli näyttelijä Viveca Lindfors (1920–1995). Myös tästä liitosta syntyi tytär 1944.
Harri Mannonen
Harri Juhani Mannonen (s. 2. tammikuuta 1967) on suomalainen koripallovalmentaja ja urheilutoimittaja.
Mannonen aloitti koripalloon tutustumisen pelaajana monien muiden länsikotkalaisten poikien tavoin Karhuvuoren urheilutalon valmistuttua. Hän pelasi parhaimmillaan divisioonatasolla. Mannosen valmentajaura alkoi kaudella 1984–1985 Karhulan Veikkojen alle 15-vuotiaiden poikien joukkueen valmentajana. Kaudella 1993–1994 hän valmensi seuran miesten edustusjoukkuetta I-divisioonassa. Läpi uransa runsasti nuorten eri ikäluokkien ja erilaisten divisioonajoukkueiden valmentajana toiminut Mannonen nousi Korisliigavalmentajaksi kaudella 2000–2001 Kouvojen päävalmentajuuden myötä. Hän jatkoi Kouvoissa myös seuraavan kauden, ja kaudella 2002–2003 hän siirtyi Lappeenrannan NMKY:n päävalmentajaksi yhden kauden ajaksi.
Valmentajantyönsä ohella Mannonen on työskennellyt urheilutoimittajana muun muassa Urheilusanomissa.
NHL:n tutkimus- ja kehitysleiri
Leiri järjestettiin ensimmäisen kerran vuonna 2005. Sitten oli neljän vuoden tauko, ja leiri järjestettiin uudelleen 2010.
Jefferson Blues Magazine
Jefferson Blues Magazine on ruotsalainen ja pääasiassa ruotsinkielinen, bluesia käsittelevä aikakauslehti, jonka perusti Claes Hedman vuonna 1968. Lehteä julkaisee Scandinavian Blues Association ja se on maailman vanhin edelleen ilmestyvä bluesaikakauslehti. Jefferson ilmestyy neljästi vuodessa.
NHL:n tutkimus- ja kehitysleiri
Tapahtuma antaa NHL:lle mahdollisuuden testata pieniä sääntömuutoksia. Leirilä käy myös useita huippulupauksia antamassa näytön varaustilaisuutta varten.
NHL:n komissaari Gary Bettman kuvailee tapahtumaa mahdollisuutena kokeilla ja katsoa uusia asioita, vaikkei niitä koskaan toteutettaisikaan.
Kiinanvuorisirkku
Kiinanvuorisirkku (Emberiza godlewskii) on aasialainen varpuslintu. Se elää Kiinassa, Mongoliassa, Etelä-Siperiassa, Pohjois-Intiassa ja Myanmarissa.
Biotieteet
Biotieteet ovat toisiinsa läheisesti kytkeytyviä aloja, joiden välille ei voida vetää selvää rajaa. Niitä ovat muun muassa biokemia, molekyylibiologia, solubiologia, kehitysbiologia, mikrobiologia, perinnöllisyystiede eli genetiikka. Niitä ovat myös biologia, biofysiikka, ekologia, eläintiede, kasvitiede, immunologia, meribiologia, neurotiede ja ympäristötiede.
Marvel: Ultimate Alliance 2
Marvel: Ultimate Alliance 2 on Vicarious Visionsin kehittämä ja Activisionin julkaisema toimintaroolipeli. Peli on julkaistu vuonna PlayStation 2:lle, PlayStation 3:lle, PlayStation Portablelle, Wiille ja Xbox 360:lle. Peli on julkaistu myöhemmin PlayStation 4:lle, Windowsille ja Xbox One:lle.
Peli sijoittuu Marvel-universumiin ja on jatkoa vuoden 2006 pelille Marvel: Ultimate Alliance.
Tarina
Pelin tarina yhdistää Secret War ja Civil War -tarinakaaret. Peli alkaa Nick Furyn johtaessa Kapteeni Amerikan, Wolverinen, Hämähäkkimiehen ja Rautamiehen Latveriaan kukistaakseen valtion uuden pääministerin.
Pelaaminen
Pelaaja ohjaa valitsemaansa ryhmää supersankareita. Pelaaja on jatkuvasti neljän hahmon kontrollissa ja voi vaihtaa ohjattavaa hahmoa näiden välillä milloin vain. Lisäksi pelaaja voi usein vaihtaa ryhmän jäseniä 24 sankarin ja rikollisen joukosta. Tietyssä vaiheessa pelaajan on valittava kummalle puolelle asettuu, jolloin menettää pääsyn tiettyihin hahmoihin.
Hahmoilla on kevyt hyökkäys, raskas hyökkäys, hyppy ja tarttuminen, sekä supervoima. Aluksi useimmilla hahmoilla on kaksi supervoimaa, mutta hahmojen tason noustessa pelaaja avaa kaksi lisää. Voimat ovat erilaiset pelattavasta hahmosta riippuen. Voimien käyttö kuluttaa staminaa, joka täyttyy uudelleen ajan myötä.
Vastaanotto
Pelin Xbox 360 -versio on saanut IGN:n arvostelussa arvosanaksi 7.7/10.
Carl von Otter
Carl von Otter (13. elokuuta 1766 – 20. lokakuuta 1813 Länsi-Götanmaa) oli ruotsalainen eversti. Hän osallistui Kustaa III:n sotaan ja Suomen sotaan.
Von Otter oli vapaaherrallisen von Otter -suvun jäsen. Hänen vanhempansa olivat Porin rykmentin komentaja eversti Sebastian von Otter ja Maria Margareta Hierta. Vuonna 1800 von Otter avioitui 21. syyskuuta 1806 Vaasassa Katarina Charlotta Krookin (27. heinäkuuta 1785 – 27. heinäkuuta 1839) kanssa. Aviopari oli lapseton.
Ura
Carl von Otter aloitti sotilasuransa vapaaehtoisena Skaraborgin rykmentissä 5. syyskuuta 1767. Hänet korotettiin majoitusmestariksi 15. heinäkuuta 1777, kersantiksi 15. elokuuta 1778 ja toiseksi adjutantiksi aliluutnantin palkalla 16. joulukuuta 1779.
Carl von Otter osti vänrikin viran 23. elokuuta 1783 Hämeenlinnan rykmentistä. Hänestä tuli luutnantti 20. joulukuuta 1784 Pohjanmaan rykmentin Pyhäjoen komppaniaan ja hänen virkatalonaan oli Marttila Pohjankylässä Kalajoella. Hänet siirrettiin Närpiön komppanian 20. huhtikuuta 1785 luutnantiksi virkatalonaan Öist Lapväärtissä.
Carl von Otter ylennettiin alikapteeniksi (eli esikuntakapteeniksi) Henkikomppaniaan 23. lokakuuta 1789. Samalla hänen virkatalokseen määrättiin Rökiö Kullaksen kylästä Vöyristä. Hän palveli Henkikomppanian päällikkönä Kustaa III:n sodan aikana ja otti komppanioineen osaa Verelän, Högforsin ja Ahvenkosken taisteluihin. Henkikomppaniassa von Otter palveli, kunnes 26. marraskuuta 1794 saakka siirtyi Hämeen rykmentin värvättyyn jalkaväkipataljoonaan.
Carl von Otter palasi Pohjanmaan rykmenttiin majuriksi 15. marraskuuta 1799 virkatalonaan Ikola Isossakyrössä. Tässä virassa hän palveli 19. syyskuuta 1809 saakka, jolloin hän siirtyi Älvsborgin rykmenttiin. Hänet ylennettiin armeijan everstiksi ja kuninkaan yliadjutantiksi 29. kesäkuuta 1809.
Suomen sodassa von Otter johti Ruotsin joukkoja venäläisiä vastaan esimerkiksi Samelinlakson, tappiolliseen Parjakannevan ja Nummijärven taisteluissa.
Von Otter kuoli 20. lokakuuta 1813 virka-asunnossaan Länsi-Götanmaalla.
Elämän kevät
Elämän kevät sai parhaan lavastuksen Oscar-palkinnon (Cedric Gibbons, Paul Groesse, Edwin B. Willis) ja parhaan kuvauksen Oscar-palkinnon sekä myös useita ehdokkuuksia. Jarman Jr., jonka rooli oli hyvin merkittävä, sai erityisen ”nuorten Oscarin”.
Tarinasta tehtiin vuonna 1994 televisioelokuva, jossa pääosia näyttelivät Peter Strauss, Jean Smart ja Wil Horneff Pennyn, Oryn ja Jody Baxterin osissa.
Juoni
Penny Baxter (Gregory Peck), entinen Etelävaltioiden sotilas, ja hänen vaimonsa Ora (Jane Wyman) elävät uudisasukkaina lähellä Floridan Lake Georgea vuonna 1878, jolloin Yhdysvaltain sisällissodan päättymisestä on 13 vuotta. 11-vuotias Jody (Claude Jarman Jr.) on heidän ainoa eloon jäänyt lapsensa. Pojalla on hieno suhde isäänsä. Äiti Ora, jota yhä vaivaavat perheen kolmen muun lapsen kuolemat, on synkkä ja kovasydäminen ja pelkää Jodyn kuolevan, jos hän ilmaisee tähän kiintymyksensä. Jody pitää äitiään kylmänä ja kohtuuttomana.
Ainoa lapsi Jody kaipaa lemmikkiä, jonka kanssa voisi leikkiä ja josta voisi huolehtia. Penny suhtautuu myötämielisesti, mutta Orasta ajatus eläimestä tuntuu vastenmieliseltä. Kun käärme eräänä päivänä puree Pennyä, he surmaavat peuranaaraan ja käyttävät sen elimiä myrkyn poistamiseen. Jody haluaa ottaa hoiviinsa peuran orvoksi jääneen vasan. Penny antaa luvan mutta varoittaa Jodya, että vasa on vapautettava, kun se on aikuinen.
Jody menee pyytämään, että hänen ystävänsä Fodder-Wing antaisi nimen vasalle, mutta saa kuulla, että tämä on juuri kuollut. Fodder-Wingin veli kuitenkin sanoo, että tämä oli aina sanonut, että jos tällä olisi peura, se saisi nimen Flag, kun sillä on sellainen heiluva valkoinen häntä.
Jody ja Flag ovat pian erottamattomat. Vuoden kuluttua Flag on aikuinen ja siitä tulee todellinen harmi kotona ja maatilalla, sillä se syö kaiken maissin, hävittää aidat ja tallaa tupakkasadon, jonka tuotoilla oli määrä rakentaa pihakaivo. Penny käskee Jodya viemään peuran metsään ja ampumaan sen. Jody lähtee viemään peuraa, mutta hänen rohkeutensa ei riitä sen ampumiseen. Hän käskee peuraa lähtemään pois ja olla palaamatta koskaan. Flag palaa kuitenkin takaisin. Lopulta Ora (jonka Jody uskoo aina vihanneen lemmikkiä) ottaa aseen ja ampuu, mutta vain haavoittaa peuraa. Penny käskee Jodyn päästämään peuran kärsimyksistä. Jody noudattaa isänsä määräystä, jotta lemmikkipeura ei joutuisi kärsimään. thumb|Trailhead of the Yearling Trail. Lemmikin menettäminen on Jodylle liian kova paikka, ja hän karkaa kotoa. Kolmen päivän kuluttua hänet löytää ystävällinen laivan kapteeni, joka palauttaa hänet kotiin. Hän ja Penny sopivat pian, ja Penny kertoo, että Ora on etsinyt häntä. Juuri ennen Jodyn nukkumaan menoa Ora tulee takaisin ja huomaa, että poika on palannut. Hän on hyvin onnellinen kun tajuaa, että pelko lapsen menettämisestä on nyt ohi. Hän rientää Jodyn huoneeseen ja osoittaa tätä kohtaan kaikki lämpimät tunteensa. Hän ei enää pelkää osoittaa rakkauttaan lapsilleen.
Mario Lavista
Lavista oli säveltäjä Raúl Lavistan sisaruksenpoika. Hän opiskeli lapsena pianonsoittoa Méxicossa Adelina Benítezin ja Francisco Gyvesin johdolla. Vuosina 1963–1967 hän opiskeli analyysiä Rodolfo Halffterin sekä sävellystä Carlos Chávezin ja Héctor Quintanarin johdolla Méxicon kansallisessa musiikkikonservatoriossa. Hän täydensi opintojaan Schola Cantorumissa, Pariisissa, vuoteen 1969 saakka; hän osallistui muun muassa Nadia Boulangerin pitämään seminaariin ja Darmstadtin Ferienkurselle.
Lavista sai lukuisia palkintoja uransa aikana ja istui Meksikon taiteiden akatemian jäsenenä vuodesta 1987. Hän toimi musiikkipedagogina, toimitti musiikkilehtiä ja perusti improvisaatioyhtye Quantan. Hänen tuotantoonsa kuuluu muun muassa orkesteri-, kamari- ja pianoteoksia sekä näyttämö- ja elokuvamusiikkia.
Juhani Romppanen
Ensikonserttinsa Romppanen piti vuonna 1993 Helsingin tuomiokirkossa. Vuonna 1995 hänet valittiin Lahden Kansainvälisen Urkuviikon nuoreksi taiteilijaksi. Suomen lisäksi Romppanen on konsertoinut useissa Euroopan maissa, kuten Saksassa, Ranskassa ja Unkarissa.
Juhani Romppanen on levyttänyt kolme albumia, joilla hän soittaa muun muassa Charles-Marie Widorin, Max Regerin ja Marcel Duprén sävellyksiä. Vuonna 2011 hän julkaisi levytyksen Notre Damen katedraalin legendaarisen urkurin Louis Viernen ensimmäisestä urkusinfoniasta. Soololevyjen lisäksi Romppanen on tehnyt nauhoituksia Yleisradiolle.
Conception
Conception voi tarkoittaa ainakin seuraavia:
Aija
Aija on myös heprealainen, Raamatussa esiintyvä miehen nimi, joka tarkoittaa joko korppikotkaa tai haarahaukkaa.
Digi- ja väestötietoviraston tietojen mukaan nimi Aija on 1900-luvun alusta vuoden 2019 loppuun mennessä annettu 2 496 naiselle sekä ainakin yhdelle miehelle. Heistä suurin osa on syntynyt vuosien 1940 ja 1979 välisenä aikana.
Tom Clancy’s Rainbow Six: Vegas
Tom Clancy’s Rainbow Six: Vegas on Ubisoft Montrealin kehittämä ja Ubisoftin julkaisema Rainbow Six -pelisarjaan kuuluva ensimmäisen persoonan taktinen ammuntapeli. Peli julkaistiin vuonna 2006 Xbox 360:lle ja Microsoft Windowsille sekä seuraavana vuonna PlayStation Portablelle ja PlayStation 3:lle.
Net Effect
Net Effect on julkishallinnon tutkimus- ja konsultointiyritys, joka tekee arviointia, tutkimusta, selvityksiä, valmennusta ja koulutusta. Se kehittää pitkäaikaisten kumppanuuksien kautta poliittishallinnollista päätöksentekoa, julkisen hallinnon organisaatioita ja työyhteisöjä niin Suomessa kuin EU-alueella. Yrityksen asiakkaita ovat mm. eduskunta, ministeriöt, kaupungit, kunnat, järjestöt. Net Effect Oy on valtion yhteishankintayksikön Hanselin sopimustoimittaja palveluissa johdon konsultointi, hanke- ja projektihallinta sekä esimies-ja palveluosaamisen koulutuspalvelut.
Tom Clancy’s Rainbow Six: Vegas
Rainbow Six: Vegasissa pelaaja ohjaa terroristeja vastaan taistelevan ryhmän johtajaa Logan Kelleriä Las Vegasiin sijoittuvissa tehtävissä. Kellerillä on mukanaan sotilaita, joille pelaaja voi antaa komentoja.
Net Effect
Yritys on perustettu 6.11.1999. Ramboll osti Net Effectin vuonna 2011.
Tom Clancy’s Rainbow Six: Vegas
Peli sai julkaisun yhteydessä hyviä arvosanoja. Xbox 360 -version keskiarvo Metacritic-sivustolla on 89/100. PlayStation 3- ja Windows-versioiden vastaavat luvut ovat 86 ja 85. PSP-versio ei sen sijaan ollut arvostelumenestys. Sen keskiarvo on vain 60.
Eugène Rixen
Eugène Lambert Adrian Rixen (s. 3. heinäkuuta 1944 Kelmis) on Brasiliassa toimiva belgialainen roomalaiskatolinen piispa. Hänet vihittiin papiksi 26. kesäkuuta 1970 ja nimitettiin Assisin hiippakunnan vihkipiispaksi sekä Tabboran titulaaripiispaksi 30. marraskuuta 1995. Piispaksi vihkiminen seurasi 25. helmikuuta 1996. Pääkonsekraattorina toimi José Carlos Castanho de Almeida, jota avustivat Antônio de Souza ja Antônio Maria Mucciolo.
Rixen sai 2. joulukuuta 1998 nimityksen Goiásin piispaksi. 21. syyskuuta 2011 hänet nimitettiin lisäksi apostoliseksi hallitsijaksi São Félixin alueprelatuuriin. Tästä tehtävästä hän erosi 21. maaliskuuta 2012.
Blackwaterin metsäpalo
Blackwaterin metsäpalo syttyi salamaniskusta 18. elokuuta 1937 Wyomingissa Yhdysvalloissa. Palossa kuoli 15 palomiestä. Paloalue oli tiheäkasvuista douglaskuusimetsää, jonka pohjakasvustossa oli paljon kuolleita oksia ja pensasmaisia puita. Wapitin palovaroitusasemalla mitattiin syttymispäivänä ilmankosteudeksi kuusi prosenttia ja lämpötilaksi 32 celsiusastetta.
Julija Krevsun
thumb|200px|Julija Krevsun Julija Krevsun (, o.s. Gurtovenko, s. 8. joulukuuta 1980) on ukrainalainen keskipitkän matkan juoksija, joka on erikoistunut 800 metrille.
Hän karsiutui alkuerissä sekä Münchenin EM-kilpailuissa 2002 että Pariisin MM-kilpailuissa 2003. Vuonna 2007 hän karsiutui välierissä Birminghamin sisäratojen EM-kilpailuissa ja alkuerissä Osakan MM-kilpailuissa. Hän oli seitsemäs Pekingin olympialaisissa 2008 ajalla 1.58,73 ja neljäs Berliinin MM-kilpailuissa 2009 ajalla 1.58,00. Dohan sisäratojen MM-kilpailuissa 2010 hän karsiutui alkuerissä, kuten myös saman vuoden Barcelonan EM-kilpailuissa. Seuraavan vuoden Daegun MM-kilpailuissa hän karsiutui välierissä.
Hän on juossut 800 metriä ulkoradoilla aikaan 1.57,32 Pekingissä 16. elokuuta 2008 ja sisäradoilla aikaan 2.00,36 Birminghamissa 20. helmikuuta 2010. Lisäksi hän on juossut 400 metriä ulkoradoilla aikaan 52,45 Kiovassa 3. elokuuta 2007 ja 1 500 metriä sisäradoilla aikaan 4.13,43 Gentissä 4. helmikuuta 2007.
Izmir Smajlaj
Izmir Smajlaj (s. 29. maaliskuuta 1993) on albanialainen yleisurheilija, joka kilpailee pituushypyssä. Hän on sisäratojen Euroopan-mestari.
Smajlaj edusti maataan vuoden 2013 maailmanmestaruuskilpailuissa ja 2014 EM-kilpailuissa, mutta ei päässyt finaaliin. Amsterdamin EM-kilpailuissa 2016 hän sijoittui yhdeksänneksi. Rio de Janeiron olympialaisissa 2016 hän karsiutui loppukilpailusta.
Berliinin EM-kilpailuissa 2018 Smajlaj sijoittui kymmenenneksi. Hän karsiutui vuonna 2021 loppukilpailusta sekä Toruńin EM-hallikilpailuissa että Tokion olympialaisissa.
Smajlaj hyppäsi oman henkilökohtaisen ulkoratojen ennätyksensä 816 cm Tiranassa vuonna 2021. Lisäksi hänen ennätyksensä kolmiloikassa on 16,30 m. Tulokset ovat myös Albanian ennätyksiä.
Ana Silfa Finke
Ana Silfa Finke (s. 1949 Puerto Plata) on dominikaanilainen säveltäjä. Hän opiskeli Santo Domingon kansallisessa musiikkikonservatoriossa, josta hän valmistui Ramón Díazin piano- (1978) ja Manuel Simón sävellysluokalta (1980). Silfa Finken teoksia on Dominikaanisen tasavallan lisäksi esitetty myös Kolumbiassa, El Salvadorissa, Guatemalassa, Panamassa, Yhdysvalloissa ja Venezuelassa.
Silfa Finke on toiminut vuodesta 1998 lähtien Unescon kansainvälisen musiikkineuvoston jäsenenä. Hän on soittanut pianoa Dominikaanisen tasavallan kansallisen sinfoniaorkesterin säestyksellä ja myös toiminut saman orkesterin ohjelmistokoordinaattorina. Hän on opettanut kansallisessa musiikkikonservatoriossa sekä pianonsoittoa että sävellystä.
Harakiri (albumi)
Harakiri on System of a Downin laulaja Serj Tankianin kolmas studioalbumi, joka julkaistiin heinäkuussa 2012.
Albumi debytoi Suomen virallisen listan sijalla 16.
Tanssipop
Tanssipop on populaarimusiikkiin kuuluva hittiradiokanaville sekä erilaisiin tanssipaikkoihin suunnattu nopeatempoinen musiikintyyli. Tanssipopin katsotaan syntyneen 1980-luvun alussa popin, diskomusiikin ja syntikkapopin pohjalta. Tanssipopille tyypillistä on vahva rytmi, painotus tarttuvilla melodioilla ja yksinkertaiset kappalerakenteet, jotka muistuttavat enemmän popmusiikkia kuin muodoltaan vapaampia elektronisen tanssimusiikin suuntauksia. Tanssipop tehdään usein tuottajavetoisesti musiikin tuottajan palkatessa suurelle yleisölle näkyvät esiintyjät.
Popmusiikin tapaan tanssipop ottaa vaikutteita oman aikansa musiikista, kuten muista koneilla tehdyn tanssimusiikin tyyleistä sekä rock-musiikista. 1990-luvulla tanssipop muovautui entistä konemaisemmaksi, ottaen vaikutteita esimerkiksi trancesta ja housesta.
Tunnettuja tanssipop-artisteja ovat esimerkiksi Madonna, joka raivasi 1980-luvulla tietä genren suosiolle, Britney Spears, Kylie Minogue, Christina Aguilera, Spice Girls, Paula Abdul, Backstreet Boys, Michael Jackson, NSYNC, Janet Jackson, Rihanna, Taylor Swift, Selena Gomez, Katy Perry, Lady Gaga, sekä Ariana Grande. Ero tanssipopin ja popin välillä on usein häilyvä. Monet artistit edustavat molempia.
Suomessa tanssipoppia ovat esittäneet esimerkiksi Aikakone, Movetron, Nylon Beat.
Ville-Pekka Sorsa
Aiheesta muualla
Helsingin yliopiston tutkimusportaali
Hankenin tutkimustietokanta
Tutkimusprofiili Google Scholarissa
Lammi (täsmennyssivu)
Lammi voi tarkoittaa seuraavia:
Mohamed Ameur
Mohamed Ameur (s. 11. marraskuuta 1984) on algerialainen kilpakävelijä. Hän edusti maataan vuoden 2008 kesäolympialaisissa, joissa sijoittui 48. sijalle ajalla 1.32.21.
Salim Ali Said
Salim Ali Said (1959 Salala – 22. marraskuuta 2017 Thaimaa) oli omanilainen laulaja.
Said aloitti laulamisen 7-vuotiaana ja julkaisi vuonna 1974 debyyttialbumin Eisha Saeed (1974). Se sisälsi huomattavan suosion saavuttaneen laulun "Tabatel fe hub Al-Watan". Said tuli tunnetuksi rakkauslauluistaan, joihin kuuluivat "Musafeer", "Lak youm" ja "Al Bulbul al shadi". Hän oli yksi ensimmäisistä Persianlahden maiden laulajista, jotka tekivät lauluilleen musiikkivideoita; hänen ensimmäinen musiikkivideonsa ilmestyi SABCO Median julkaisemana vuonna 1976. Vuonna 2007 Said sai Sulttaani Qabusin kulttuuri-, tiede- ja taideritarikunnan merkin toisessa luokassa työstään omanilaisen musiikin hyväksi.
Said kuoli Thaimaassa sairastettuaan pitkään syöpää.
Briken Calja
Briken Calja (s. 19. helmikuuta 1990) on albanialainen painonnostaja. Hän edusti Albaniaa vuoden 2012 kesäolympialaisissa, joissa sijoittui oman painoluokkansa yhdeksänneksi.
Vuonna 2013 Calja tuomittiin kahdeksi vuodeksi kilpailukieltoon Androsteronin käytön vuoksi.
Adriano Ciocca Vasino
Adriano Ciocca Vasino (s. 8. heinäkuuta 1949 Borgosesia) on Brasiliassa toimiva italialainen roomalaiskatolinen piispa. Hänet vihittiin papiksi Novaran hiippakuntaan 8. syyskuuta 1974 ja nimitettiin Florestan hiippakunnan johtoon 3. maaliskuuta 1999. Piispaksi vihkiminen seurasi 2. toukokuuta. Pääkonsekraattorina toimi Czeslaw Stanula, jota avustivat Paulo Cardoso da Silva ja Renato Corti.
21. maaliskuuta 2012 Ciocca Vasino sai nimityksen São Félixin alueprelatuurin prelaatiksi, jonka virkaan hänet asetettiin 13. toukokuuta.
Eusebio Ignacio Hernández Sola
pienoiskuva Eusebio Ignacio Hernández Sola (s. 29. heinäkuuta 1944 Cárcar) on espanjalainen roomalaiskatolinen piispa. Hän kuuluu augustinolaisiin rekollekteihin. Hän sai pappisvihkimyksensä 7. heinäkuuta 1968, ja hänet nimitettiin Tarazonan hiippakunnan johtoon 29. tammikuuta 2011. Piispaksi vihkiminen seurasi 19. maaliskuuta. Pääkonsekraattorina toimi Manuel Monteiro de Castro, jota avustivat Francisco Alvarez Martínez ja Renzo Fratini.
Telus Park
Telus Park on laskettelupuisto Kootenay Boundaryn kunnallispiirissä Brittiläisessä Kolumbiassa Kanadassa.
Telus Parkin pinta-ala on yli 20 hehtaaria. Telus Parkiin tehdyllä crossradalla järjestettiin ensimmäiset lumilautailun maailmancupin lumilautacrosskilpailut tammikuun lopulla 2020.
José Manuel Estepa Llaurens
thumb|right|José Manuel Estepa Llaurensin vaakuna
José Manuel Estepa Llaurens (1. tammikuuta 1926 Andújar – 21. heinäkuuta 2019 ) oli espanjalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Madridiin 27. kesäkuuta 1954 ja nimitettiin sen vihkipiispaksi sekä Tisilin titulaaripiispaksi 5. syyskuuta 1972. Piispaksi vihkiminen seurasi 15. lokakuuta. Pääkonsekraattorina toimi Vicente Enrique y Tarancón, jota avustivat Marcelo González Martín ja José López Ortiz.
Estepa Llaurens sai 30. heinäkuuta 1983 nimityksen Espanjan sotilasarkkipiispaksi ja Velebusduksen titulaariarkkipiispaksi. 18. marraskuuta 1989 hän sai nimityksen Italican titulaariarkkipiispaksi, mutta hän erosi 7. maaliskuuta 1998. Hän jatkoi toimintaansa sotilasarkkipiispana, kunnes jäi eläkkeelle 30. lokakuuta 2003.
Estepa Llaurens ylennettiin kardinaaliksi 20. marraskuuta 2010, jolloin hänet nimitettiin San Gabriele Arcangelo all'Acqua Traversan kardinaalipapiksi. Hänet asetettiin virkaansa 29. huhtikuuta 2011. Hänellä ei kuitenkaan ollut mahdollisuutta äänestää tulevissa konklaaveissa, koska hän oli jo yli 80-vuotias kardinaaliksi päästessään.
Estepa Llaurens opiskeli filosofiaa Salamancan paavillisessa yliopistossa ja teologiaa Rooman Paavillisessa gregoriaanisessa yliopistossa, jossa hän sai tohtorinarvon pastoraaliteologiassa. Hän sai myös lisensiaatin pastoraalisessa katekeesissa Pariisin Institut catholiquessa. Estepa Llaurens on julkaissut lukuisia kirjoja ja artikkeleita varsinkin sielunhoidosta.
Projektiivinen identifikaatio
Projektiivinen identifikaatio eroaa projektiosta siten, että projektiivinen identifikaatio saattaa muodostaa itsensä toteuttavan ennusteen. Yksilö kuvittelee jostakusta toisesta jotakin, mikä ei pidä paikkaansa, ja alkaa käyttäytyä niin että toinen muuttaa käytöstään ja kuvitelma osoittautuu todeksi. Esimerkiksi paranoidinen skitsofreenikko voi alkaa kuvitella, että poliisit vainoavat häntä; hän alkaa pelätä poliiseja ja käyttäytyä hermostuneesti näiden läheisyydessä, ja poliisit alkavat suhtautua häneen epäluuloisesti ja alkavat tarkkailla ja seurata hänen toimintaansa. Projektiivinen identifikaatio oikeuttaa projektion tekemällä siitä totta.
Punaolkaturpiaalit
Punaolkaturpiaalit, aikaisemmalta nimeltään punasiivet (Agelaius) on turpiaalien heimoon kuuluva varpuslintusuku. Punaolkaturpiaalien sukuun kuuluu BirdLifen mukaan viisi lajia.
Kerro tunteesi ääneen
Kerro tunteesi ääneen on suomalaisen pop-laulaja Beritin studioalbumi vuodelta 1979. Se on esittäjänsä seitsemäs. Albumin tuotti Timo Lindström.
Muuta
Vuonna 1979 julkaistiin myös Beritin single "Ei kyynelhelmiin suostu sydämein" b-puolenaan "Diridonda". B-puoli päätyi albumille Kerro tunteesi ääneen ja a-puoli seuraavana vuonna julkaistulle albumille Rakkauden jälkeen. Beritin kokoelma-albumeille Kerro tunteesi ääneen -albumilta on valikoitu niukanlaisesti kappaleita.
Kerro tunteesi ääneen -albumin kannen suunnitteli Erik Uddström.
Eemu Korpela
Eemu Korpela on suomalainen näyttelijä, joka oli Karri Palomäen roolissa Yle TV2:n draamasarjassa Uusi päivä. Syksyllä 2015 hän näytteli Tampereen Teatterin näytelmässä Skavabölen pojat.
Hän on valmistunut ylioppilaaksi Tampereen ilmaisutaidon lukiosta. Hän oli mukana koulunsa voittajajoukkuueessa Nelosella vuonna 2011 esitetyssä Stage-televisiosarjassa.
Pyhiinvaellus
pienois|pysty|[[Ilja Repin: Pyhiinvaeltaja. Tretjakovin galleria.]] Pyhiinvaellus on hengellinen matka johonkin pyhään paikkaan. Lähes kaikilla suurilla uskonnoilla on yksi tai useampia pyhiinvaelluskohteita. Ne ovat usein pyhiä kaupunkeja. Kristinuskossa tärkeimpiä pyhiinvaelluskohteita ovat Rooma ja Jerusalem, islamissa puolestaan Mekka.
Kristillinen pyhiinvaeltaminen
pienois|Eurooppalaisia pyhiinvaeltajia matkalla [[Santiago de Compostelaan vuonna 2005.]] Pyhiinvaellukseen olennaisena osana kuuluu pyrkimys saada innoitusta ja voimia uskonelämän kilvoituksiin. Rukous yksin ja yhdessä kuuluu olennaisena osana pyhiinvaellusmatkoihin. Pyhiinvaellus on tapa etsiä Jumalaa, kiittää häntä tai esimerkiksi täyttää annettu lupaus. Samoin kuin rukousta voi tukea ruumiin, käsien ja pään asennolla, voi sen tehdä kävelemällä.
Suomen ortodoksinen kirkon mukaan pyhiinvaellus ei ole matkailua eikä päinvastoin. Niiden ero on matkalle annetussa sisäisessä merkityksessä ja matkan sisäisessä suuntautumisessa. Käytännössä matkustaminen ja pyhiinvaellus sekoittuvat ja yhdistyvät.
Pyhiinvaeltamisen kehitys kristinuskossa
Pyhiinvaellukset suuntautuivat aluksi paikkoihin, jotka olivat yhteydessä Jeesuksen elämään, syntymään ja ristiinnaulitsemiseen. Sellaisia olivat esimerkiksi Betlehem, Nasaret sekä erityisesti Jerusalemin Pyhän haudan kirkko, jonka Pyhä Helena rakennutti Jeesuksen uskotun ristiinnaulitsemispaikan päälle. Pyhää Helenaa, Rooman keisarin Konstantinus Suuren äitiä, pidetään kristillisen pyhiinvaelluksen äitinä. Hän pyhiinvaelsi niille seuduille, missä Jeesuksen oli sanottu eläneen ja rakennutti kirkkoja Jeesuksen elämäkerran merkittävimmille paikoille kuten Jerusalemissa Golgatalle ja Öljyvuorelle sekä Bethlehemissä Jeesuksen väitetyn syntymäpaikan päälle. Tältä ajalta eli 300-luvulta on säilyneet myös varhaisimmat kirjalliset kuvaukset pyhiinvaelluksista Lähi-itään. Oletetaan, että jo ensimmäiseltä vuosisadalta alkaen olivat kristityt vierailleet Jeesuksen elämän tärkeissä kohteissa, sekä marttyyrien, etenkin apostoleiden haudoilla. Kirjallisista kuvauksista käy selväksi, että nämä paikat oli tunnettuja kristittyjen keskuudessa. Ensimmäisiin kirjallisiin kuvauksiin kuuluu Pyhä Hieronymuksen kirjoitukset, missä hän rohkaisee kristittyjä pyhiinvaelluksiin.
Vielä nykyäänkin on Jerusalem tärkein yleiskristillinen pyhiinvaelluskohde ja siellä käy vuosittain käy yli kaksi miljoonaa vierailijaa. Tämä luku tosin sisältää myös juutalaiset ja muslimit, joille heillekin on Jerusalem tärkeä pyhiinvaelluskohde.
Sydänkeskiajalla pyhiinvaelluksen ja ristiretken välinen käsitteellinen ero oli häilyvä. Molemmista käytettiin samankaltaista terminologiaa. Ristiretkien tarkoituksena oli turvata pyhiinvaeltajien pääsy Jerusalemiin.
Keskiajalla oli monia eri motivaatioita lähteä pyhiinvaellukselle: toiset saattoivat lähteä rukoilemaan, toiset kiittämään onnesta, mutta usein lähdettiin tekemään katumusharjoituksia, joiden avulla uskottiin vapauduttavan synnistä. Tiettynä aikakautena levisi jopa käytäntö lähettää joku toinen, esimerkiksi palvelija suorittamaan pyhiinvaellus toisen henkilön puolesta. Tätä järjestelmää väärinkäyttivät niin kirkko, kuin sen ajan ihmisetkin. Lutherin reformaatio oli lähinnä reaktio erilaisia väärinkäyttöjä kohtaan ja hän kielsikin kaikenlaisen pyhiinvaeltamisen. Pyhiinvaelluksen ajatus ei kuitenkaan hävinnyt kokonaan protestanttisissakaan liikkeissä, vaan jatkui saarnoissa ja laulujen teksteissä.
Ortodoksisessa ja katolisessa kulttuurissa pyhiinvaeltamisella on rikkoutumaton perinne aina kristinuskon alkuvuosilta. Nykyään kuitenkin myös protestanttiset kristityt ovat löytämässä uudelleen tämän perinteen. 2000-luvulla Suomessa on noussut mielenkiintoa kulkea apostoli Jaakobin muistopaikalle vievän historiallisen Pyhän Jaakobin tien loppuosa eli Camino Santiago de Compostelaan Luoteis-Espanjaan, minne virtasi jo keskiajalla vuosittain jopa puoli miljoonaa vierailijaa. Nykyaikana Santiago de Compostella vastaanottaa vuosittain noin 1,5 miljoonaa pyhiinvaeltajaa.
Suomessa
pienois|Vanajan kirkko on osa Jaakon vaellusta Katolinen kirkko Suomessa on järjestänyt vuodesta 1950 pyhiinvaelluksia Köyliönjärven Kirkkokarille, jossa legendan mukaan Pyhä Henrik sai surmansa. Pyhiinvaellus on jokavuotinen tapahtuma ja se järjestetään kesäkuun toisena sunnuntaina jolloin juhlitaan pyhäinjäännösten Turkuun siirtämistä (translaatio) 18.6. (”kesä-Heikki”). Vuonna 1980 aloitti ryhmä nuoria katolilaisia Pyhän Henrikin pyhiinvaelluksen Yläneeltä Köyliöön (Kirkkokarille). Tämäkin pyhiinvaellus on jokavuotinen.
Rungonsalmen silta
Rungonsalmen silta on Sauvon ja Kemiönsaaren rajalla sijaitseva vuonna 1972 valmistunut 300 metriä pitkä teräspalkkisilta. Sillä kulkee seututie 181, ja se yhdistää Kemiönsaaren kiinteällä tieyhteydellä mantereeseen Sauvoon. Sillan alituskorkeus on 16 metriä ja laivaväylän syväys 4,6 metriä. Silta ja uusi tieyhteys korvasivat kaksi lossia, hieman lännempänä sijainneen Eknäsin lossin ja vanhalla Sauvo–Kemiö-maantiellä sijainneen Rajalahden–Lappdalin lossin kuusi kilometriä idempänä.
Pyhiinvaellus
Suomessa
Tunnetuin Suomessa järjestettävä pyhiinvaellus on ekumeeninen Pyhän Henrikin pyhiinvaellus, joka järjestetään joka kolmas vuosi Varsinais-Suomessa ja Satakunnassa koko Pyhän Henrikin tien mittaisena ja välivuosina jollakin pyhiinvaellusreitin osalla. Vaelluksia on järjestetty vuodesta 1983.
Rungonsalmen silta
Silta peruskorjattiin vuosina 2003 ja 2004 jolloin sen liikuntasaumalaite kunnostettiin ja teräspalkit pintakäsiteltiin. Urakoitsijana oli Tieliikelaitos ja korjaustyö maksoi 1,3 miljoonaa euroa.
Pyhiinvaellus
Suomessa
Pyhän Henrikin tiellä kulkee joka kesä luterilaisten, katolilaisten, ortodoksisten ja muiden kristittyjen pyhiinvaellusjoukko useista Euroopan maista. Vaellus kestää viikon.
Jaakon vaellus 25. heinäkuuta on järjestetty kaksipäiväisenä Hämeenlinnasta Vanajan kirkolta tai muilta seudun kirkoilta Rengon kirkkoon. Muutamana vuonna Jaakon vaellus on alkanut Hattulasta Vuohiniemen rukoushuoneelta ja päättynyt Renkoon Pyhän Jaakon kirkkoon.
Laurin vaellus kulkee joko Hollolan tai Lammin keskiaikaisilta kirkoilta Hämeenkoskelle.
Katolisessa kirkossa
thumb|Padre Pion pyhäinjäännös. thumb|Seurakunnan ryhmässä pyhiinvaeltavia. Pyhiinvaeltaminen on elävä ja voimakas perinne katolisen kirkon keskuudessa. Alussa pyhiinvaellukset suuntautuivat Jeesuksen elämän merkittäville paikoille ja marttyyrien ja apostoleiden haudoille. Myöhemmin hyvin suureen suosioon ovat nousseet paikat, joissa oletettiin Pyhän Marian ilmestyneen. Nykyään nämä kohteet ovatkin kaikkein suosituimpia pyhiinvaelluskohteita katolisen kirkon keskuudessa.
Periaatteessa jokainen kirkko oli katolisella keskiajalla pyhiinvaelluskohde, sillä jo 700-luvulla määrättiin, että alttarilla piti olla pyhäinjäännös. Vatikaani listaa, mitkä kohteet ovat kirkon virallisia pyhiinvaelluskohteita.
Vatikaania ja koko Rooman kaupunkia pidetään katolisessa kirkossa tärkeänä pyhiinvaelluskohteena, ja kulloinenkin paavi usein tekee erillisen suosituksen pyhiinvaellukselle. Paavi Fransiscus kehotti jokaista katolilaista, joka vain pystyy, pyhiinvaeltamaan Roomaan Laupeuden riemuvuoden aikana, joka päättyi 20. marraskuuta 2016. Syyskuuhun 2016 mennessä tätä kutsua oli seurannut 15 miljoonaa pyhiinvaeltajaa kaikkialta maailmaa.
Roomassa on seitsemän virallista katolista pyhiinvaelluskirkkoa, joista tärkein on Vatikaanissa sijaitseva Pietarinkirkko. Muut pyhiinvaellukseen virallisesti suositellut kirkot Roomassa ovat San Paolo fuori le mura, San Giovanni in Laterano, Santa Maria Maggiore, Basilica di San Lorenzo fuori le mura, Santa Croce in Gerusalemme ja Santuario della Madonna del Divino Amore. Normaalivuosina Roomaan pyhiinvaeltaa arviolta 4 miljoonaa vierailijaa.
Merkittävänä katolisena pyhiivaelluskohteena pidetään joka kahden tai kolmen vuoden välein joka kerta eri paikassa pidettävä Maailman nuorisopäivät, johon osallistuu 1,5–3 miljoonaa ihmistä. Viimeksi päivät pidettiin kesällä 2016 Puolassa Krakaussa, ja seuraavat on tarkoitus pitää 2019 Panamassa.
Islamissa
pienois|Pyhiinvaeltajat kiertämässä [[Kaabaa.]] Lähi-idän arabien valtakunnassa pyhiinvaelluksen kohteena oli aluksi Jerusalem, jonne kalifi Abd al-Malik rakennutti 691 Kalliomoskeijan. 800-luvun alussa kirjoitetussa profeetta Muhammedin elämäkerrassa pyhiinvaelluksen kohteena oli jo Mekka.
800-luvun lopulla vakiintui oppi islamin viidestä pilarista. Yksi näistä oli pyhiinvaellus eli hadz, jonka kohteena on tavallisimmin Mekka. Koska Mekka on enimmäkseen ollut sunnimuslimien hallussa, shiiat suorittavat pyhiinvaelluksia shiiojen hallussa oleville pyhille paikoille, kuten imaamien haudoille tai Karbalaan.
Hindulaisuudessa
Hindulaisuudessa vaelletaan puhdistautumaan Ganges-virtaan ja Varanasiin juhlimaan jokavuotista Kumbh Mela -juhlaa. Maha Kumbh Melaa juhlitaan myös Varanasissa, mutta muutaman vuoden välein. Monen hurskaan hindun suurin toive on saada kuolla Varanasissa. Siksi siellä onkin paljon sairaita ja kuolemaa odottavia hinduja.
Buddhalaisuudessa
left|pienois|Tiibetiläiset pyhiinvaeltajat pysähtyvät usein matkan aikana mietiskelemään. Buddhalaisille tärkeitä pyhiinvaelluspaikkoja ovat paikat joissa Buddha on käynyt ja jotka on mainittu pyhissä kirjoituksissa. Moniin luostareihin tehdään myös pyhiinvaellusmatkoja. Pyhiinvaelluksen tarkoituksena on saavuttaa valaistuminen. Neljä tärkeintä pyhiinvaelluskohdetta ovat Buddhan syntymäpaikka Lumbini, valaistumispaikka Bodhgaya, ensimmäisen opetuksen pitopaikka Sarnath ja kuolinpaikka Kusinagar.
Japanissa
Useat japanilaiset ovat samanaikaisesti buddhalaisia ja šintolaisia. Japanin buddhalaisten suosituimmat pyhiinvaelluskohteet ovat Etelä-Japanin 33 buddhalaistemppeliä sekä Shikokun saaren 88 temppeliä. Jos pyhiinvaeltaja käy jalan kaikissa Shikokun temppeleissä, vaelluksen pituus on lähes 1200 kilometriä. Japanin šintolaiset käyvät pyhiinvaelluksella merkittävissä šintolaispyhäköissä kuten Isen ja Izumon pyhäköissä. Japanissa on ajateltu jo kauan, että jokaisen japanilaisen tulisi vierailla Isessä ainakin kerran eläessään. 1600-luvulta lähtien Japanissa on syntynyt joukkovaellusliikkeitä noin 60 vuoden välein.
Juutalaisuudessa
Juutalaisten miesten tuli tehdä pyhiinvaellusretki Jerusalemin temppeliin joka vuosi kolmen tärkeimmän juhlan, pääsiäisen, lehtimajajuhlan ja sadonkorjuujuhlan aikana ja tuoda eläinuhri. Temppelin tuhoutumisen vuonna 70 jälkeen näitä juhlia on vietetty etupäässä paikallisesti. Jotkut israelilaiset vierailevat kuitenkin yhä Jerusalemin Itkumuurilla, temppelin vanhalla paikalla.
Satasoitto
Satasoitto on Kokemäellä ja Harjavallassa vuosittain järjestettävä kamari- ja puhallinmusiikkifestivaali. Nykymuotoinen festivaali syntyi vuonna 2008, kun Kokemäellä järjestetty kamarimusiikkitapahtuma Satasoitto ja Harjavallassa vuosina 2000–2007 pidetty puhallinmusiikkifestivaali Vasket Vallassa yhdistyivät.
Sen konserttipaikkoja ovat muun muassa Kokemäen kirkko, Kokemäen Seuratalo, Harjavallan vanha kirkko sekä Harjavalta-sali. Ohjelmistoon kuuluu myös kouluilla järjestettäviä lapsille ja nuorille suunnattuja konsertteja. Seuraava Satasoitto järjestetään 22.–31. elokuuta 2014.
Musiikkifestivaaleilla esiintyvät mm.
Mac OS
thumb|Järjestelmä v. 1.0 thumb|[[System 7]] thumb|Mac OS 8 thumb|Mac OS 9 Mac OS viittaa Applen Macintosh-tietokoneisiinsa kehittämien käyttöjärjestelmien sarjaan. Alun perin se oli vain osa ensimmäistä Macintosh-tietokonetta nimellä Järjestelmä. Tämä oli ensimmäinen laajaan käyttöön otettu graafinen käyttöjärjestelmä.
Mac OS voidaan jakaa kahteen kehitysvaiheeseen, vanhempaan Mac OS -järjestelmään ja nykyiseen macOS (OS X) -järjestelmään.
Historia
Myöhemmin Microsoft kehitti Mac OS esikuvanaan oman DOS-käyttöjärjestelmänsä päälle kehitetyn Windows-käyttöliittymän, josta myöhemmissä versioissa kehittyi käyttöjärjestelmä. Koska Windows oli kehitetty avoimemman tekniikan tietokoneisiin, siitä tuli muutamassa vuodessa lähes standardi käyttöjärjestelmä mikrotietokoneisiin.